OpenLLM-France/wikimedia huggingface dataset:
# Montilivi

Montilivi és una entitat de població de la ciutat i sector de la ciutat de Girona. Se situa a redós del puig del mateix nom (d'uns 169 m d'alçada) al sud-est de la ciutat, entre la Creu de Palau i la Creueta. Aquesta entitat de població allotja el campus de la Universitat de Girona, l'Institut Montilivi i les instal·lacions del Girona Futbol Club.
Es tracta d'una àrea de classe alta i mitjana gironina que s'ha traslladat del centre de la ciutat a les noves zones perifèriques edificades del municipi. Fonamentalment, pel que fa a l'arquitectura, està format per edificis de planta baixa i tres o quatre plantes i cases en filera o cases separades amb jardí. Disposa d'amplis espais i zones verdes que són utilitzats tant pels seus habitants com pels membres de la comunitat universitària. Als dies feiners, rep una gran afluència de persones, fonamentalment estudiants de la Universitat de Girona atès que s'hi emplacen les seus de la Facultat de Ciències, la Facultat de Dret, la Facultat de Ciències Econòmiques i Empresarials i l'Escola Politècnica Superior. També hi ha una gran biblioteca que serveix a tota la comunitat universitària i diversos edificis d'administració i serveis de la Universitat.

## Etimologia

Es troba documentat el 1359 com a Montiberi, que vindria de Monte Tiberi. Posteriorment evolucionaria fins a Montilivi, amb metàtesi de -r- per -l- i reordenació de les síl·labes finals.

## Referències

* ↑ Úbeda, Andreu. Els meus 100 topònims gironins (tesi). Barcelona: Universitat de Barcelona, 07-11-2018, p. 40-41.
# Rodney Hall

Rodney Hall (Solihull, 18 de novembre de 1935) és un escriptor australià. Emigra a Austràlia. Autor de reputació internacional. Ha publicat als Estats Units, al Regne Unit, a Austràlia i al Canadà, i les seves obres han estat traduïdes en alemany, francès, danès, suec, i aviat també en espanyol, portuguès, xinès i coreà. Ha publicat onze novel·les, dotze poemaris, dues biografies, els textos de tres llibres de fotografia, a més d'un llibre de viatges sobre Austràlia, un llibret i una obra de teatre, A Return to the Brink. Ha editat sis antologies. La seva obra principal és un conjunt de set novel·les (septologia) que narren una història metafòrica d'Austràlia. Ha estat guardonat amb diversos premis.

## Referències

* ↑ «Rodney Hall». web. Centre de Cultura Contemporània de Barcelona (CC-BY-SA via OTRS). [Consulta: 17 febrer 2016].
# Eure

* Per a altres significats, vegeu «riu Eure».
L’Eure (27) és un departament francès adscrit a la regió de Normandia. L'Eure és un dels vuitanta-tres departaments primigenis creats durant la Revolució Francesa, el 4 de març de 1790 (en aplicació de la llei del 22 de desembre de 1789). Va ser creat a partir d'una part de l'antiga província de Normandia.

## Vegeu també

* Llista de municipis de l'Eure
* Llista de cantons de l'Eure

## Enllaços externs

* Consell General d'Eure (en francès)
* Prefectura (en francès)
* Article de l'Abadia de Bec
# Ercé-près-Liffré

Ercé-près-Liffré (en bretó Herzieg-Liverieg) és un municipi francès, situat a la regió de Bretanya, al departament d'Ille i Vilaine. L'any 2006 tenia 1.742 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 868 | 813 | 763 | 1.024 | 1.122 | 1.364 |
| Des de 1962: Població sense dobles comptes ||||||

## Administració

Llista dels alcaldes successius :
| Període | Identitat |
| gener 1793 - novembre 1794 | Julien Guyot |
| novembre 1794 - octubre 1795 | Jean-François Huchet |
| octubre 1795 - juliol 1800 | Yves-Julien Guyot |
| juliol 1800 - octubre 1803 | Gilles Guyot |
| octubre 1803 - gener 1808 | Jean Cottrel |
| gener 1808 - octubre 1815 | Jacques-Mathurin Tuffier |
| octubre 1815 - octubre 1840 | Pierre Blaucé |
| octubre 1840 - juliol 1855 | Jean (fils) Cottrel |
| juliol 1855 - març 1874 | François-Julien Lefas |
| març 1874 - maig 1876 | Louis Cudelou |
| maig 1876 - febrer 1880 | François-Julien Lefas |
| febrer 1880 - març 1906 | François Huchet |
| març 1906 - décembre 1919 | Philibert de Parthenay |
| desembre 1919 - abril 1941 | Léopold Levrelle |
| abril 1941 - febrer 1963 | Louis Cudelou |
| març 1963 - maig 1966 | Alfred Delépine |
| maig 1966 - juny 1995 | Marcel Cudelou (1922 - ...) |
| juny 1995 - març 2001 | Jean-Claude Brillault (1933 - 2005) |
| març 2001 - ... | Annie Pivette (Font: Ministeri) (1946 - ...) |
| Aquesta llista d'alcaldes ha estat feta gràcies a la recerca de l'Association Au Fil d'Ercé ||||

## Referències

* ↑ Ercé-près-Liffré a la web del Ministeri de l'Interior
# Jean Albert Gaudry

Jean Albert Gaudry (Saint-Germain-en-Laye, 16 de setembre de 1827 - †27 de novembre de 1908) fou un geòleg i paleontòleg francès. Estudià geografia i paleontologia a l'escola Stanislas. Als 25 anys, viatjà a diversos llocs per a explorar i ampliar els seus coneixements sobre aquestes dues matèries. Destaquen els seus viatges a Grècia i l'illa de Xipre. Es dedicà a estudiar fòssils d'animals vertebrats, i en concret, de mamífers.
A Xipre publicà un informe de tot el que havia descobert sobre la geografia i la paleontologia de l'illa.
En 1882 fou escollit per a l'Acadèmia de Ciències i en 1890 presidí el vuitè Congrés de Geologia, a París. Rebé la medalla Wollaston de la Societat Geològica de Londres en 1884.
Morí el 27 de novembre de 1908, a París.

## Publicacione

* Animaux fossiles et géologie de l'Attique (2 vols., 1862-1867)
* Cours de paléontologie (1873)
* Animaux fossiles de Mont Leboron (1873)
* Les Enchainements du monde animal dans les termes géologiques (Mammifères Tertiaires, 1878; *Fossiles primaires, 1883; Fossiles secondaires, 1890)
* Essai de paléontologie philosophique (1896)
# Taula hash

En ciències de la computació una Taula hash és una estructura de dades que implementa un tipus abstracte de dades que és un array associatiu, una estructura que associa claus amb valors. Una taula hash empra una funció hash per a calcular un índex que apunta a una llista o taula, i amb el qual es pot obtenir el valor buscat.
Idealment la funció hash assigna cada clau a un únic índex, però la majoria de taules hash empren una funció hash imperfecta, que pot causar col·lisions quan la funció genera el mateix índex per a més d'una clau. És una situació que cal gestionar específicament.

## Funcionament

Les operacions bàsiques implementades a les taules hash són :

### Inserció

Per a inserir un valor a la taula s'ha de calcular l'índex mitjançant la clau i la funció hash. El valor s'emmagatzema a la posició de la taula que indica l'índex. Si en aquesta posició ja hi ha una dada, s'ha produït una col·lisió. Aquest problema es pot solucionar associant una llista a cada posició de la taula.

### Recerca

Es calcula l'índex amb la clau i la funció hash, llavors amb aquest índex s'obté la dada de la taula.

## Resolució de col·lisions

Si la funció hash genera un mateix índex per a dues claus diferents, els registres corresponents no es poden emmagatzemar a la mateixa posició. En aquests casos cal trobar una altra ubicació on desar el nou registre.
Tècniques més populars de resolució de col·lisions :

### Hashing obert

En cas de col·lisió s'omple una llista de valors en conflicte (vegeu Fig.2)

### Hashing tancat

En cas de col·lisió s'omple una posició de la taula que estigui buida (vegeu Fig.3)

## Referències

* ↑ «Basics of Hash Tables Tutorials & Notes | Data Structures | HackerEarth» (en anglès). https://www.hackerearth.com.+[Consulta: 2 desembre 2017].
* ↑ Wayne, Robert Sedgewick and Kevin. «Hash Tables» (en anglès). https://algs4.cs.princeton.edu.+[Consulta: 2 desembre 2017].
* ↑ «SparkNotes: Hash Tables: What is a Hash Table?» (en anglès). http://www.sparknotes.com.+[Consulta: 2 desembre 2017].
# Riu Buffalo (KwaZulu-Natal)

El riu Buffalo (en zulu: uMzinyathi; en afrikaans: Buffelsrivier) és l'afluent més gran del riu Tugela a Sud-àfrica. La seva font es troba a Majuba Hill, "Turó dels coloms" en llengua zulu, situat al nord-est de Volksrust, a prop de la frontera de Mpumalanga / KwaZulu-Natal. Segueix una ruta cap al sud cap a KwaZulu-Natal passant per Newcastle i després gira cap al sud-est passant per Rorke's Drift, abans d'unir-se al riu Tugela a Ngubevu, prop de Nkandla. Durant el segle xix va formar part del límit entre la colònia de Natal i el Regne Zulu.
El riu Buffalo té diversos afluents, inclosos l'Ingagane al sud-oest i el riu Blood al nord-est, que uneix a prop de la muntanya Kandi. Rorke's Drift és un gual a l'altre costat del riu Buffalo que és un dels llocs famosos de la guerra anglozulu del 1878-79 i Isandhlwana és un altre lloc important d'aquesta guerra situat a uns 20 km al sud-est del riu, no gaire lluny de la confluència amb el Tugela.

## Afluents

* Batshe
* Bzangoma (en afrikaans: Bazangomarivier) és un riu que flueix al centre de KwaZulu-Natal, Sud-àfrica. Es troba a la conca del riu Tugela.
* Riu Blood
* Cold Stream
* Doringspruit
* Dorpspruit
* Kweekspruit
* Riu Mangeni
* Riu Imbabane
* Riu Mngeni
* Riu Mbizana (Buffalo)
* Ndweni
* Ngagane
* Sandspruit
* Sibindi
* Riu Slang
* Riu Teku
* Wasbankspruit
* Womeni

## Referències

* ↑ Thukela WMA 7
* ↑ The Geology of Vryheid
* ↑ «Tugela» (en anglès). Arxivat de l'original el 2011-11-01. [Consulta: 30 gener 2021].
* ↑ «GeoNames.org». [Consulta: 15 juny 2024].

## Enllaços externs

* White Water Rafting a Sud-àfrica
# Montilla (Còrdova)

Montilla és una localitat de la província de Còrdova, Andalusia, Espanya.

## Demografia

Evolució demogràfica :
| 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 22.792 | 22.910 | 22.973 | 23.102 | 23.235 | 23.245 | 23.223 | 23.391 | 23.574 | 23.650 |

## Història

El 216 aC, Gneu Corneli Escipió Calb hi va derrotar els cartaginesos, però no fou conquerida pels romans comandats per Tiberi Semproni Grac als celtibers fins al 181 aC. El 45 aC, Juli Cèsar va derrotar els fills de Gneu Pompeu Magne i va posar fi a la Segona guerra civil romana.

## Administració

Llista d'alcaldes des de les eleccions democràtiques de 1979 :
| Legislatura | Nom | Grup |
| 1979-1983 | José Luque Naranjo / José García | PCA-PCE |
| 1983-1987 | Prudencio Ostos Domínguez | PSOE |
| 1987-1991 | Prudencio Ostos Domínguez | PSOE |
| 1991-1995 | Prudencio Ostos Domínguez | PSOE |
| 1995-1999 | Antonio Carpio Quintero | IU-LV |
| 1999-2003 | Antonio Carpio Quintero | IU-LV |
| 2003-2007 | Antonio Carpio Quintero | IU-LV |
| 2007-2011 | Rosa Lucía Polonio Contreras | PSOE |
| 2011-2015 | Federico Cabello de Alba Hernández | PP |
| 2015-2019 | Rafael Ángel Llamas Salas | PSOE |
| 2019-2023 | Rafael Ángel Llamas Salas | PSOE |

## Persones il·lustres

Sant Joan d'Àvila, religiós conegut com a "Apòstol d'Andalusia", autor místic de gran vàlua literària.

## Vegeu també

* Montilla Club de Fútbol

## Referències

* ↑ Resultats Electorals Arxivat 2008-01-19 a Wayback Machine. - Diputació de Còrdova

## Enllaços externs

* Montilla - Lloc web oficial
# Beacon frame

Beacon frame (en anglès trama de far) és una trama de manegament en el protocol IEEE 802.11 de les xarxes sense fil WLAN. La trama Beacon conté tota la informació de la xarxa. Són transmeses periódicament per a informar de la presència d'una xarxa sense fil pel punt d'accés (AP) en una instal·lació d'infraestructura (BSS).

## Estructura

Les trames Beacon consisteixen d'una capçalera Ethernet (Ethernet header), cos i FCS :
* Timestamp : després de rebre la trama Beacon totes les estacions ajusten els seus rellotges i es sincronitzen.
* Interval Beacon : és el temps entre dues trames Beacon consecutives. S'expressa en unitats de TU (time unit), és configurable i normalment té elvalor de 100 TU = 100 mil·lisegons.
* Informació de capacitat : indica el tipus de xarxa i d'encriptació de dades.
* SSID: identificació de xarxa
* Velocitats de transmissió suportades.
* Paràmetres del FH (frequency-hopping) : Espectre eixamplat per salt de freqüència
* Paràmetres del DS (Direct-Sequence) : Espectre eixamplat per seqüència directa
* Paràmetres CF (Contention-Free)
* TIM (Traffic indication map)

## Propietats

* Les trames Beacon són enviades amb l'algorisme CSMA/CA (Carrier Sense Multiple Access With Collision Avoidance)
* Les trames Beacon no han de suposar una sobrecàrrega de dades a la xarxa.

## Vegeu també

* Protocol IEEE 802.11
* Protocol Wi-Fi
* SSID: identificació de xarxa
* TIM: Traffic indication map

## Referències

* ↑ «802.11 Beacons Revealed» (en anglès). www.wi-fiplanet.com. Arxivat de l'original el 2017-01-07. [Consulta: 15 març 2017].
* ↑ «The significance of beacon frames and how to configure the beacon interval on Access Points | Other Wireless - Mobility Subjects | Cisco Support Community» (en anglès). supportforums.cisco.com. [Consulta: 15 març 2017].
* ↑ nayarasi. «802.11 Mgmt : Beacon Frame» (en anglès). mrncciew.com, 08-10-2014. [Consulta: 15 març 2017].
# Favonigobius lentiginosus

Favonigobius lentiginosus és una espècie de peix de la família dels gòbids i de l'ordre dels perciformes.

## Hàbitat

És un peix marí, de clima temperat i demersal.

## Distribució geogràfica

Es troba a Austràlia i Nova Zelanda.

## Observacions

És inofensiu per als humans.

## Referències

* 1 2 FishBase (anglès)
* ↑ FishBase (anglès)
* ↑ Johnson, J.W., 1999. Annotated checklist of the fishes of Moreton Bay, Queensland, Australia. Memoirs of the Queensland Museum 43(2):709-762.
* ↑ Larson, H.K. i E.O. Murdy 2001. Gobiidae. Gobies. p. 3578-3603. A K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma, Itàlia.
* ↑ McKenzie, J.R., 1984. The biology of sandflat gobies (Teleostei: Gobiidae) on north Auckland beaches. M.Sc. thesis, Univ. Auckland. 97 p.
* ↑ Paulin, C., A. Stewart, C. Roberts i P. McMillan, 1989. New Zealand fish: a complete guide. National Museum of New Zealand Miscellaneous Series Núm. 19. xiv+279 p.
* ↑ Taylor, R.B. i T.J. Willis, 1998. Relationships amongst length, weight and growth of north-eastern New Zealand reef fishes. Mar. Freshwat. Res. 49:255-260.

## Bibliografia

* Eschmeyer, William N.: Genera of Recent Fishes. California Academy of Sciences. San Francisco, Califòrnia, Estats Units. iii + 697. ISBN 0-940228-23-8. Any 1990.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G., B. Collette i D. Facey: The diversity of fishes. Blackwell Science, Malden, Massachusetts, Estats Units, 1997.
* Hoese, D.F. 1986: Gobiidae. p. 774-807. A: M.M. Smith i P.C. Heemstra (eds.) Smiths' sea fishes. Springer-Verlag, Berlín.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Ercourt

Ercourt és un municipi francès situat al departament del Somme i a la regió dels Alts de França. L'any 2007 tenia 135 habitants.

## Demografia
### Població

El 2007 la població de fet d'Ercourt era de 135 persones. Hi havia 52 famílies de les quals 4 eren unipersonals (4 homes vivint sols), 12 parelles sense fills, 16 parelles amb fills i 20 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 55 habitatges, 53 eren l'habitatge principal de la família i 2 estaven desocupats. 54 eren cases i 1 era un apartament. Dels 53 habitatges principals, 45 estaven ocupats pels seus propietaris, 8 estaven llogats i ocupats pels llogaters i 1 estava cedit a títol gratuït; 2 tenien dues cambres, 3 en tenien tres, 22 en tenien quatre i 27 en tenien cinc o més. 47 habitatges disposaven pel capbaix d'una plaça de pàrquing. A 24 habitatges hi havia un automòbil i a 25 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Ercourt el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 1 | 85 a 89 | 4 |
| 0 | 80 a 84 | 2 |
| 2 | 75 a 79 | 1 |
| 5 | 70 a 74 | 4 |
| 3 | 65 a 69 | 7 |
| 5 | 60 a 64 | 3 |
| 5 | 55 a 59 | 5 |
| 4 | 50 a 54 | 5 |
| 3 | 45 a 49 | 1 |
| 4 | 40 a 44 | 2 |
| 3 | 35 a 39 | 5 |
| 7 | 30 a 34 | 3 |
| 4 | 25 a 29 | 5 |
| 7 | 20 a 24 | 3 |
| 3 | 15 a 19 | 2 |
| 5 | 10 a 14 | 1 |
| 1 | 5 a 9 | 1 |
| 4 | 0 a 4 | 4 |

## Economia

El 2007 la població en edat de treballar era de 85 persones, 57 eren actives i 28 eren inactives. De les 57 persones actives 51 estaven ocupades (29 homes i 22 dones) i 6 estaven aturades (3 homes i 3 dones). De les 28 persones inactives 14 estaven jubilades, 5 estaven estudiant i 9 estaven classificades com a «altres inactius».

### Ingressos

El 2009 a Ercourt hi havia 54 unitats fiscals que integraven 132 persones, la mediana anual d'ingressos fiscals per persona era de 15.809 €.

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una empresa de comerç i reparació d'automòbils.
L'any 2000 a Ercourt hi havia 8 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* Résumé statistique Fitxa resum de dades estadístiques d'Ercourt a l'INSEE.
* Évolution et structure de la population Fitxa amb el detall de dades d'Ercourt a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Jean Alex

Jean, Marie, Joseph Alex (Perpinyà, 26 d'agost de 1876 - 4 de març de 1954) va ser un comerciant nord-català.

## Biografia

Cap el 1900 Jean Alex es dedicava a l'activitat, heretada del seu pare, del comerç del vi, en particular cap a Tunísia i Algèria. Després d'haver participat en la Primera Guerra Mundial (bona part d'ella en els regiments algerians), va reprendre la seva activitat, força pròspera. En la dècada del 1920 fou nomenat conseller de comerç exterior de França, en particular pel seu coneixement del Magrib. També fou jutge i vicepresident del Tribunal de Comerç, així com membre actiu o dirigent de nombroses associacions i institucions del departament dels Pirineus Orientals, tot i que mai es va dedicar ala política

## Distincions

* Medalla colonial
* Oficial de Nichan Iftikhar

## Bibliografia

* Marty, Nicolas. «Alex (Jean, Marie, Joseph)». A: Nouveau Dictionnaire de biographies roussillonnaises 1789-2011. 1 Pouvoirs et société. Perpignan: Publications de l'olivier, 2011, p. 699. ISBN 9782908866414. .
# Tedj Bensaoula

Tedj Bensaoula (Hammam Bouhadjar, 1 de desembre de 1954) és un exfutbolista algerià de la dècada de 1980.
Fou internacional amb la selecció d'Algèria amb la qual participà en la Copa del Món de futbol de 1982 i 1986.
Pel que fa a clubs, destacà a MC Oran i Le Havre AC.
Trajectòria com a entrenador:
* 1999: Algèria
* 2001–2002: Algèria
* 2002: MC Oran

## Referències

* ↑ Tedj Bensaoula Fitxa i estadístiques a la FIFA
* ↑ «Tedj Bensaoula Biography and Statistics». Sports Reference. Arxivat de l'original el 2020-04-18. [Consulta: 22 juny 2009].
* ↑ «Tedj Bensaoula : Grand acteur de l'épopée 82». Le Quotidien d'Oran. Lahouari Adjal, 08-03-2009.
# Nombre 185

El nombre 185 (CLXXXV) és el nombre natural que segueix el nombre 184 i precedeix el nombre 186. La seva representació binària és 10111001, la representació octal 271 i l'hexadecimal B9. La seva factorització en nombres primers és 5×37; altres factoritzacions són 1×185 = 5×37; és un nombre 2-gairebé primer: 5 × 37 = 185.
# Milà-Sanremo 1989

La Milà-Sanremo 1989 fou la 80a edició de la Milà-Sanremo. La cursa es disputà el 18 de març de 1989, sent el vencedor final el francès Laurent Fignon, que d'aquesta manera aconseguia la seva segona victòria consecutiva en aquesta tradicional clàssica de primavera. Fignon s'imposà en solitari per davant del belga Frans Maassen i l'italià Adriano Baffi.

## Classificació final

| | Ciclista | Equip | Temps |
| 1 | Laurent Fignon | Super U-Raleigh-Fiat | 7h 08' 19" |
| 2 | Frans Maassen | Superconfex-Yoko | + 7" |
| 3 | Adriano Baffi | Ceràmica Ariostea | + 30" |
| 4 | Ronan Pensec | Z-Peugeot | m. t. |
| 5 | Sean Kelly | PDM-Concorde-Ultima | m. t. |
| 6 | Danilo Gioia | Atala-Campagnolo | m. t. |
| 7 | Rudy Dhaenens | PDM-Concorde-Ultima | m. t. |
| 8 | Gérard Rué | Super U-Raleigh-Fiat | m. t. |
| 9 | Giuseppe Calcaterra | Atala-Campagnolo | m. t. |
| 10 | Etienne de Wilde | Histor-Sigma | m. t. |

## Enllaços externs

* Web oficial
# Beaconsfield (Quebec)

Beaconsfield és un municipi de l'aglomeració de Montreal, dins la província canadenca del Quebec. Amb una superfície de 10,64 km², Beaconsfield es troba a l'oest de l'illa de Montreal, limitant amb els municipis de Baie-d'Urfé, Sainte-Anne-de-Bellevue, Kirkland i Pointe-Claire.
El municipi pren el seu nom de Benjamin Disraeli, primer comte de Beaconsfield, que fou primer ministre del Regne Unit a finals del segle xix.

## Població

Segons el cens de 2001, la població de Beaconsfield era de 19 310 habitants. En el cens anterior, el de 1996, el nombre d'habitants de Beaconsfield era de 19 414, cosa que representa que entre 1996 i 2001 la població d'aquest municipi es va reduir en un 0,5%.
Aquesta tendència, però, sembla haver-se trencat, ja que segons fonts del Comitè de transició de l'aglomeració de Montreal, citant dades del Govern quebequès, la població del municipi, l'any 2004, era de 20 035 habitants.
Tradicionalment, Beaconsfield, com d'altres municipis de l'oest de l'illa de Montreal, ha estat residència de ciutadans de parla anglesa. Segons les dades proporcionades pel cens de 2001, l'anglès continua sent-hi la llengua materna majoritària.
| Llengua materna | Percentatge |
| Anglès | 55,26% |
| Francès | 26,00% |
| Anglès i francès | 1,62% |
| Altres llengües | 17,12% |

## Administració local

La comunitat de Beaconsfield, que havia romàs un municipi independent del de Montreal des de la seva fundació, va esdevenir un barri de la ciutat de Montreal l'1 de gener de 2002, com a conseqüència d'una llei de l'Assemblea Nacional del Quebec. En aquesta data, va entrar en vigor la llei que establia la fusió de tots els municipis situats a l'illa de Montreal, així com algunes illes adjacents, que componien fins aleshores la Comunitat Urbana de Montreal, amb la ciutat vella.
Aquesta fusió, però, no fou ben rebuda per la població de tots els nous barris de Montreal, especialment en el cas d'aquelles comunitats de majoria anglòfona com Beaconsfield. Posteriorment, amb l'accés dels liberals al govern quebequès, es va organitzar un referèndum sobre la segregació dels municipis fusionats. Aquesta consulta va tenir lloc el 20 de juny de 2004 a Beaconsfield i a uns altres vint-i-un antics municipis. D'aquests, quinze (entre ells Beaconsfield) van votar a favor de tornar a ser municipis independents. Aquest segregació va entrar en vigor l'1 de gener de 2006.
Ara bé, Beaconsfield no ha recuperat totes les competències de què disposava abans de la fusió. Algunes competències, anomenades competències d'aglomeració, són gestionades pel Consell d'Aglomeració, format per la ciutat de Montreal i els municipis segregats.
Bob Benedetti n'és l'actual batlle i juntament amb els sis consellers municipals (un per cada districte en què es divideix Beaconsfield) formen el Consell municipal, el principal òrgan director i decisori de la ciutat.

## Referències

* ↑ Ministère des Ressources naturelles, de la Faune et des Parcs
* ↑ «Statistique Canada. 2002. Profils des communautés de 2001». Arxivat de l'original el 2007-03-11. [Consulta: 9 maig 2022].
* ↑ Comité de transition de l'agglomération de Montréal